pythainlp/thai_wikipedia_clean_20230101 huggingface dataset:
พระอาจารย์มิตซูโอะ ได้เดินทางมาสู่ประเทศไทย หลังจากได้เดินทางแสวงหาธรรมะที่แท้จริงมาแล้วจากหลายประเทศทั่วโลกทั้งอินเดีย, เนปาล, อิหร่าน, ยุโรป แล้วเปลี่ยนความตั้งใจที่เดิมจะไปยังแอฟริกา ไปเป็นที่อินเดียอีกครั้งในปี พ.ศ. 2517 แต่ได้เปลี่ยนใจเมื่อระลึกได้ถึงพุทธคยา เห็นพระพุทธรูปที่ประดิษฐานอยู่ก็ระลึกถึงคำสอนของพระพุทธเจ้าและประจักษ์ต่อใจตนเองว่า แท้จริงแล้วความสุขที่แท้จริงอยู่ที่จิตใจภายในตนเอง จึงหยุดการแสวงหาจากภายนอก มาสู่การแสวงหาจากภายใน
ในชั้นแรกท่านไปฝึกโยคะอยู่ที่สำนักโยคีแห่งหนึ่งในประเทศอินเดีย และเกิดความพอใจที่จะเป็นโยคีอยู่ที่อินเดียตลอดชีวิต แต่ต่อมาเกิดปัญหาว่าวีซ่าของท่านหมดอายุ ท่านจึงเดินทางมาประเทศไทยอีกครั้งเพราะมีผู้แนะนำให้ท่านไปศึกษาพุทธศาสนาที่ประเทศไทย เมื่อมาถึงเมืองไทยแล้วท่านจึงได้บรรพชาเป็นสามเณรอยู่ ณ วัดเบญจมบพิตรดุสิตวนาราม กรุงเทพฯ หลังจากนั้นเมื่อท่านบรรพชาได้ 3 เดือน ท่านได้แสวงหาสถานที่ปฏิบัติธรรม มีผู้แนะนำท่านให้ไปกราบหลวงพ่อชา สุภทฺโท ที่จังหวัดอุบลราชธานี ซึ่งท่านก็ได้เป็นลูกศิษย์ของหลวงพ่อตั้งแต่บัดนั้น และได้รับการอุปสมบทเป็นพระภิกษุเมื่อวันที่ 14 มิถุนายน พ.ศ. 2518 ได้รับฉายา "คเวสโก" หมายถึง "ผู้แสวงหาซึ่งฝั่ง"
พระอาจารย์มิตซูโอะเป็นผู้บุกเบิกวัดป่าสุนันทวนาราม อำเภอไทรโยค จังหวัดกาญจนบุรี ซึ่งเป็นวัดป่านานาชาติ และเคยดำรงสถานะเป็นเจ้าอาวาส ซึ่งนับเป็นสาขาที่ 117 ของวัดหนองป่าพง จังหวัดอุบลราชธานี นอกจากนี้แล้วในปี พ.ศ. 2533 ยังเป็นผู้ริเริมมูลนิธิมายา โคตมี ที่ให้การช่วยเหลือด้านการให้ทุนการศึกษาแก่เด็ก ๆ ที่ขาดโอกาส ที่จังหวัดอุบลราชธานี ซึ่งเป็นจังหวัดที่ตั้งของวัดหนองป่าพง ที่ท่านได้อุปสมบทมาก่อน
การลาสิกขา.
ในวันที่ 10 มิถุนายน พ.ศ. 2556 พระอาจารย์มิตซูโอะ คเวสโกได้ปรากฏเป็นข่าวว่าได้ลาสิกขาแล้วอย่างกะทันหัน โดยที่ลูกศิษย์และผู้ที่นับถือหลายคนไม่ทราบมาก่อน ขณะที่ผู้ใกล้ชิดได้ยืนยันว่า พระอาจารย์มิตซูโอะ คเวสโกได้ลาสิกขาจริง และเดินทางกลับไปประเทศญี่ปุ่นแล้ว โดยเป็นเพราะต้องการไปรักษาสุขภาพ เช่น โรคเบาหวาน ซึ่งเป็นโรคประจำตัว และต้องการกลับไปช่วยเหลือผู้คนในประเทศญี่ปุ่น
ชีวิตส่วนตัวภายหลังการลาสิกขา.
ต่อมาหลังจากนี้ไม่นาน ได้มีการเผยแพร่ภาพทางโซเชียลเน็ตเวิร์กว่า อดีตพระอาจารย์มิตซูโอะ คเวสโก ได้ถ่ายรูปร่วมกันหลายรูปกับผู้หญิงคนหนึ่ง ชื่อ นางสุทธิรัตน์ มุตตามระ อายุ 52 ปี เป็นนักธุรกิจหญิง ด้านความงาม ที่อ้างว่าเป็นคู่รัก และทั้งคู่ก็ได้จดทะเบียนสมรสกันแล้วที่จังหวัดอิวาเตะ ประเทศญี่ปุ่นเมื่อวันศุกร์ที่ 28 มิถุนายน พ.ศ. 2556 ซึ่งอดีตพระอาจารย์มิตซูโอะก็ได้เปิดเผยว่า ที่ลาสิกขาไปเพราะต้องการมีครอบครัว
Masked rider w
ปลาซิวหางกรรไกร
ปลาซิวหางกรรไกร หรือ ปลาซิวหางดอก  เป็นปลาซิวชนิดหนึ่ง ในสกุล "Rasbora"
มีรูปร่างเรียวยาว แบนข้าง ท่อนหางยาว ส่วนหลังโค้ง หัวโต นัยน์ตาโต ท้องใหญ่ ครีบใหญ่ เกล็ดตามลำตัวมีสีขาวเงินปนน้ำตาล หลังมีสีน้ำตาลปนดำ มีแถบสีดำตามลำตัว มีลายดำบนแฉกของครีบหาง หางแฉกเว้าคล้ายกรรไกรอันเป็นที่มาของชื่อ
จัดเป็นปลาที่มีขนาดใหญ่ชนิดหนึ่งในสกุลนี้ เนื่องจากสามารถโตเต็มที่ได้ 15 เซนติเมตร มีพฤติกรรมอาศัยอยู่รวมกันเป็นฝูงใหญ่ กินพืชน้ำและแพลงก์ตอนสัตว์น้ำเป็นอาหาร รวมถึงแมลงขนาดเล็กด้วย ในประเทศไทยพบได้ที่ แม่น้ำเจ้าพระยา, แม่น้ำโขง และภาคใต้ ในต่างประเทศพบได้เรื่อยไปจนถึงคาบสมุทรมลายู, เกาะบอร์เนียว และเกาะสุมาตรา
เป็นปลาที่สามารถพบได้ทั่วไปในธรรมชาติ นิยมนำมาบริโภคกันในท้องถิ่นที่อาศัย และนิยมเลี้ยงเป็นปลาสวยงาม โดยเฉพาะการเลี้ยงในตู้ไม้น้ำ
ปัจจุบัน สามารถเพาะขยายพันธุ์ได้แล้วในที่เลี้ยง โดยการคัดเลือกพ่อแม่ปลาที่สมบูรณ์ จากนั้นจึงฉีดฮอร์โมนกระตุ้นให้แก่ปลาตัวผู้ และปล่อยทั้งคู่ผสมพันธุ์และวางไข่กันในตู้เลี้ยงหรือบ่อเพาะ
ปลาซิวหางดอก
มาสค์ไรเดอร์ X มาสค์ไรเดอร์ โอส &amp; ดับเบิ้ล FEAT.สคัล MOVIE ไทเซน CORE
มาสค์ไรเดอร์ X มาสค์ไรเดอร์ โอซ์ &amp; ดับเบิ้ล FEAT.สคัล MOVIE ไทเซน CORE  เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์ดับเบิ้ลและมาสค์ไรเดอร์โอซ์มาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 18 ธันวาคม ค.ศ. 2010
มาสค์ไรเดอร์ที่ปรากฏเฉพาะในภาพยนตร์.
มาสค์ไรเดอร์สคัลคริสตัล.
มาสค์ไรเดอร์สคัลร่างไม่สมบูรณ์ โดยมีลักษณะต่างกันคือส่วนหัวจะไม่มีรอยหยักสีดำกลางหน้าผากและส่วนหัวมีลักษณะคล้ายคริสตัล
ซาราบะ มาสค์ไรเดอร์เดนโอ ไฟนอล เค้าท์ดาวน์
ซาราบะ คาเมนไรเดอร์เดนโอ ไฟนอล เค้าท์ดาวน์ (ญี่ปุ่น: 劇場版 さらば仮面ライダー電王 ファイナル・カウントダウン Gekijōban Saraba Kamen Raidā Den'ō Fainaru Kauntodaun?, Farewell, Masked Rider Den-O The Movie: Final Countdown) เป็นภาพยบนตร์จากซีรีส์มาสค์ไรเดอร์เดนโอเรื่องที่ 3 และเป็นเรื่องสุดท้ายที่ซาโต ทาเครุผู้ที่รับบทโนางามิ เรียวทาโร่มารับบทซีรีส์นี้ ออกฉายทางโรงภาพยนตร์ในปะรเทศญี่ปุ่นเมื่อวันที่ 4 ตุลาคม ค.ศ. 2008
ปลาซิวหางแดง
ปลาซิวหางแดง หรือ ปลาซิวแถบดำ หรือ ปลาซิวบอระเพ็ด  ปลาน้ำจืดจำพวกปลาซิวชนิดหนึ่ง มีชื่อวิทยาศาสตร์ว่า "Rasbora borapetensis" อยู่ในวงศ์ปลาตะเพียน (Cyprinidae)
มีลักษณะเส้นข้างลำตัวไม่สมบูรณ์ ลำตัวแบนข้าง นัยน์ตาค่อนข้างโต ครีบหางแยกเป็นแฉก มีแถบสีดำพาดตามความยาวลำตัวจากหัวจนถึงโคนหาง และมีลายสีเขียวปนสีทองพาดตามแนวแถบสีดำ ครีบหางมีสีแดงสด
มีขนาดความเต็มที่ประมาณ 5 เซนติเมตร มีพฤติกรรมอยู่รวมกันเป็นฝูงขนาดใหญ่ พบครั้งแรกที่บึงบอระเพ็ด ในปี ค.ศ. 1934 จึงได้มีการตั้งชื่อสายพันธุ์ตามสถานที่พบ ซึ่งนอกจากจะพบที่บึงบอระเพ็ดแล้ว ยังพบได้ที่หนองหาน จังหวัดสกลนคร, แม่น้ำโขง, กว๊านพะเยา และป่าพรุโต๊ะแดง ที่จังหวัดนราธิวาสอีกด้วย
นิยมเลี้ยงเป็นปลาสวยงาม ได้รับความนิยมทั้งในประเทศไทยและต่างประเทศมาช้านาน
ปลาซิวแถบดำ
ปลาซิวบอระเพ็ด
ณัฐชา วิทยากาศ เกิดเมื่อ 23 มีนาคม พ.ศ. 2531 เป็นนักแสดงชาวไทย
ณัฐชา วิทยากาศ หรือ นัต เกิดเมื่อวันพุธที่ 23 เดือน มีนาคม พ.ศ. 2531 ราศีมีน เป็นนักแสดงเชื้อชาติไทย สัญชาติไทย ส่วนสูง 163 เซนติเมตร น้ำหนัก 45 กิโลกรัม จบมัธยมศึกษาจากโรงเรียนสตรีนนทบุรี จังหวัดนนทบุรี จากนั้นเข้าศึกษาระดับอุดมศึกษาที่มหาวิทยาลัยจุฬาลงกรณ์มหาวิทยาลัย คณะศิลปกรรมศาสตร์ สาขาวิชานฤมิตศิลป และจบการศึกษาระดับปริญญาโทใน สาขาธุรกิจระหว่างประเทศ(International Business) ที่มหาวิทยาลัย มิดเดิลเซ็กส์ (Middlesex University) เมืองลอนดอน, ประเทศอังกฤษ
ณัฐชา วิทยากาศ เข้าสู่วงการบันเทิงจากละครเรื่อง ตะวันชิงพลบ รับบท ต๋อย (พ.ศ. 2549) จากโครงการของโรงเรียนสอนการแสดงของกันตนา ภายใต้การบริหารงานโดยบริษัทบริษัท กันตนา เอ็ดดูเทนเมนท์ จำกัด และมีผลงานต่อมาคือละครเรื่องทะเลใจ รับบท บุหงัน จากนั้นได้เปลี่ยนบทบาทการแสดงมารับบทนางร้าย เป็นครั้งแรกในละครเรื่อง ธิดาซาตานในบท หญิงนิล
ต่อมาใน พ.ศ. 2550 ณัฐชา วิทยากาศ รับบท วาสนา จากละครภูตพยาบาท ของค่ายกันตนาเช่นเดียวกัน และมีผลงานการแสดงมิวสิควีดีโอเพลง เลิกกับเขาเอาเท่าไร ของแทค ภรัญญู, มิวสิควีดีโอ การ์ดใบหนึ่ง ของเป๊ก ผลิตโชค อัลบั้ม I’m IN LOVE (พ.ศ. 2550)
ณัฐชา วิทยากาศ ได้มาเล่นละครประวัติศาสตร์ไทยย้อนยุคเป็นครั้งแรก ในเรื่องรายากูนิง รับบท ศรีจุฬาลักษณ์ (พระวรราชชายา ของพระเจ้าปราสาททอง) (พ.ศ. 2551) และละครเพื่อนซ่าเทวดาจิ๋ว รับบท แองจี้ (พ.ศ. 2552) และนอกจากผลงานด้านการแสดงละครแล้ว ยังมีผลงานด้านมิวสิควีดีโอเพลง คนไม่รู้ตัว ของเตชินท์ ชยุติ ซึ่งเป็นอัลบั้ม เพลงประกอบละครเรื่องวิวาห์ว้าวุ่น (พ.ศ. 2553) รวมถึงผลงานถ่ายแบบนิตยสารหลายฉบับ ผลงานการแสดงในสื่อโฆษณา อาทิเช่น โฆษณาร้านอาหารญี่ปุ่น ฟูจิ, โฆษณาแชมพูสระผม แพนทีน เป็นต้น
ใน พ.ศ. 2554 ณัฐชา วิทยากาศ ได้รับบท ดะราหวัน จากละคร สุดหัวใจ เจ้าชายเทวดา จนทำให้ได้รับเชิญในบทบาทของนักแสดงของสังกัดกันตนา อย่างต่อเนื่อง ไม่ว่าจะเป็น ป่านางเสือ 2, เสือสั่งฟ้า ภาค2, และรับบท แคท ในละครเรื่องแสนซนค้นรัก ต่อมาใน พ.ศ. 2556 ได้รับรางวัลชนะเลิศการแต่งกายประเภทผ้าฝ้ายหญิง และรางวัลรองชนะเลิศอันดับสองประเภทความคิดสร้างสรรค์ ในงานรามคำแหงรวมใจแต่งผ้าไทย เทิดไท้มหาราชินี ครั้งที่ 9 ซึ่งจัดเมื่อวันที่ 3 กันยายน 2556 ณ อาคารหอประชุม พ่อขุนรามคำแหงมหาราช จัดโดยสถาบันศิลปวัฒนธรรมเฉลิมพระเกียรติมหาวิทยาลัยรามคำแหง เป็นผลงานล่าสุดก่อนเดินทางไปศึกษาต่อปริญญาโทยังเมืองลอนดอน, ประเทศอังกฤษ ทำให้ห่างหายจากวงการบันเทิงอยู่ช่วงนึง จนปัจจุบันมีผลงานล่าสุดกับค่ายกันตนา ในบทของ บัว ในละครเรื่อง กอสซิป เกิร์ล ไทยแลนด์ (Gossip Girl Thailand) ทางสถานีวิทยุโทรทัศน์ไทยทีวีสีช่อง 3 และละครเรื่อง เจ้านาง รับบท เพทาย (พ.ศ. 2558)
โอเวอร์เพลต์
โอเวอร์เพลต์  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 14,000 คน มีแม่น้ำโดมเมลเป็นพรมแดนธรรมชาติระหว่างโอเวอร์เพลต์กับเนียร์เพลต์และมีคลองโบคอลต์-เฮเรนทอลส์ผ่านทางเหนือ สำเนียงโอเวอร์เพลต์จัดได้ว่าอยู่ในภาษาถิ่นลิมเบิร์กตะวันตก ซึ่งบางครั้งเรียกว่า "ภาษาถิ่นโดมเมล" ร่วมกับสำเนียงเนียร์เพลต์, ฮาโมนต์, อาเคิล และซินต์-ฮุยเบรชต์ส-ลิลล์
Leptobarbus
รวมเรื่องสั้นจิตหลุด
รวมเรื่องสั้นจิตหลุด  เป็นหนังสือการ์ตูนไทย ผลงานของเอกสิทธิ์ ไทยรัตน์ ลิขสิทธิ์เป็นของสำนักพิมพ์วิบูลย์กิจ โดยเนื้อหาในเรื่องเป็นการรวมเรื่องสั้นแนวสยองขวัญ จากสายเส้นที่สวยงาม และจากมุมมองที่สร้างความน่าสนใจจากผู้เขียนนี้ ส่งผลให้ 2 ใน 5 เรื่องได้ถูกนำไปสร้างเป็นภาพยนตร์ คือเรื่อง "13 quiz show" ถูกสร้างเป็นภาพยนตร์เรื่อง "13 เกมสยอง" และอีกเรื่องคือ "ยันต์สั่งตาย" ถูกสร้างเป็น 1 ตอนในภาพยนตร์เรื่อง "สี่แพร่ง" ในเวลาต่อมา
รวมเรื่องสั้นจิตหลุด เป็นเล่มแรกของเรื่อง ปัจจุบันได้สร้างเป็นแบบ Director Cut ซึ่งได้เพิ่มอีก 3 เรื่องที่ไม่มีในเล่มเดิมซึ่งได้มีรายชื่อตอนดังต่อไปนี้
บรรณาธิการจากนิตยสาร HOBBY TOYS &amp; MODEL กล่าวถึงการ์ตูนชุดนี้ว่าเป็นการ์ตูนระดับคุณภาพ และอาจหาอ่านได้ยากพอสมควรเนื่องจากขายดี ซึ่งรวมเรื่องสั้นจิตหลุดเป็นการ์ตูนที่ผู้อ่านสามารถเข้าใจได้ง่าย แม้ไม่มีตัวหนังสือบรรยายประกอบ โดยเฉพาะอย่างยิ่ง women from mars ที่เชื่อว่าสามารถนำไปดัดแปลงสู่รูปแบบโอวีเอที่สามารถสร้างความน่าสนใจอย่างมากได้อีกเรื่องหนึ่ง
จิตหลุด
ปลาไข่อองเล็ก
ปลาไข่อองเล็ก หรือ ปลาโรตี  เป็นปลาน้ำจืดชนิดหนึ่ง ในสกุล "Osteobrama" ในวงศ์ปลาตะเพียน (Cyprinidae)
มีรูปร่างเป็นทรงสี่เหลี่ยมขนมเปียกปูน แบนข้างมาก หัวมีขนาดเล็ก นัยน์ตาโต ปากเล็ก ไม่มีหนวด โคนหางแคบและสั้น เกล็ดมีขนาดเล็กและบางกลุดง่ายมาก มีเกล็ดตามแนวเส้นข้างลำตัว 55–70 แถว ครีบหลังมีก้านครีบเดี่ยวเป็นหนามแข็ง ครีบก้นมีฐานยาว ครีบหางเป็นแฉกแว้ลึก ครีบอกและครีบท้องมีขนาดเล็ก ลำตัวมีสีเงินแวววาวปนสีเหลืองอ่อน มีแถบสีดำหลังช่องเหงือก
มีขนาดโตเต็มที่ประมาณ 30 เซนติเมตร เป็นปลาที่อาศัยอยู่ในน้ำที่มีสภาพขุ่นของแม่น้ำสาละวิน ในประเทศไทยพบได้แถบจังหวัดแม่ฮ่องสอน นิยมเลี้ยงเป็นปลาสวยงาม นับว่าเป็นปลาที่มีราคาซื้อขายค่อนข้างแพงเนื่องจากมีขายไม่บ่อยนักในตลาดปลาสวยงาม
Osteobrama alfrediana
Osteobrama alfredianus
ปลาโรตี
My Mania
ปลาไข่อองใหญ่
ปลาไข่อองใหญ่  ปลาน้ำจืดชนิดหนึ่ง ในสกุล "Osteobrama" อยู่ในวงศ์ปลาตะเพียน (Cyprinidae)
มีรูปร่างคล้ายปลาชนิดอื่น ๆ ในสกุลเดียวกัน โดยเฉพาะอย่างยิ่งชนิด "O. alfrediana" แต่ต่างกันตรงที่เกล็ดมีขนาดเล็กกว่า และขอบครีบอกมีลักษณะตัดตรง ในขณะที่ของ "O. alfrediana" จะเว้าเข้าเล็กน้อยในช่วงกลาง อีกทั้งมีขนาดใหญ่กว่า เมื่อโตเต็มที่อาจยาวได้ถึง 45 เซนติเมตร
พบกระจายพันธุ์ในลุ่มแม่น้ำสาละวินเช่นเดียวกัน โดยพบเป็นฝูงขนาดใหญ่หากอยู่ในสภาพแวดล้อมที่เหมาะสมกับการอยู่อาศัย นิยมเลี้ยงเป็นปลาสวยงาม โดยมีชื่อเรียกในแวดวงปลาสวยงามว่า "โรตี"
Osteobrama feae
ทางหลวงเอเชียสาย 1
ทางหลวงเอเชียสาย 1 (AH1) เป็นถนนที่ยาวที่สุดในเครือข่ายทางหลวงสายเอเชีย ระยะทางทั้งสิ้น 12,845 ไมล์ (20,557 กิโลเมตร) จากโตเกียว ญี่ปุ่น ผ่านเกาหลี, จีน, เอเชียตะวันออกเฉียงใต้ (แผ่นดินใหญ่), อินเดีย, ปากีสถาน, อัฟกานิสถาน และอิหร่าน สิ้นสุดที่ตุรกี และบัลแกเรีย โดยมีเส้นทางต่อไปทางทิศตะวันตกต่อจากอิสตันบูล ซึ่งเป็นจุดสิ้นสุดของทางหลวงยุโรป E80
ระยะทาง 750 ไมล์ (1,200 กิโลเมตร) ส่วนที่อยู่ในประเทศญี่ปุ่นได้เพิ่มเข้าสู่โครงข่ายในเดือนพฤศจิกายน พ.ศ. 2546 โดยมีสายทางพาดผ่านทางด่วนต่าง ๆ ในประเทศญี่ปุ่น ได้แก่
จากฟูกูโอกะ ต้องขึ้นเรือคาเมลเลีย เฟอร์รี่ เพื่อข้ามทะเลไปยังปูซาน, เกาหลีใต้, และในอนาคตจะมีโครงการอุโมงค์ข้ามทะเล เพื่อความสะดวกในการขนส่ง
ส่วนที่อยู่ในประเทศเกาหลีใต้ผ่านถนนต่าง ๆ ดังนี้
ทางหลวงเอเชียสาย 1 ช่วงที่ผ่านประเทศไทย เริ่มจากพรมแดนพม่าที่อำเภอแม่สอด จังหวัดตาก ผ่านจังหวัดนครสวรรค์ นครนายก ปราจีนบุรี จนจรดพรมแดนกัมพูชาที่อำเภออรัญประเทศ ระยะทางประมาณ 703 กิโลเมตร
เชื่อมต่อกับทางหลวงยุโรป.
ทางหลวงเอเชียสาย 1 ในประเทศตุรกีมีหมายเลขในโครงข่ายทางหลวงยุโรป คือ E80 ทางหลวง E80 นี้จะไปต่อจากจุดตรวจชายแดนไปยังเมืองโซเฟีย ประเทศบัลแกเรีย ผ่านเมืองนีช, พริสตีนา, Dubrovnik, Pescara, โรม, เจนัว, นิส, ตูลูซ, บูร์โกส, บายาโดลิด, ซาลามังกา และสิ้นสุดที่เมืองลิสบอน ชายฝั่งมหาสมุทรแอตแลนติก
จูฬโสดาบัน
มหา​โสดาบัน​
สติง (นักมวยปล้ำ)
สตีฟ บอร์เดน (Steve Borden) หรือที่รู้จักกันดีในชื่อ สติง (Sting) เกิด 20 มีนาคม ค.ศ. 1959 เป็นนักมวยปล้ำอาชีพที่เกษียณอายุชาวอเมริกัน อดีตสังกัดเวิลด์แชมเปี้ยนชิพเรสต์ลิง(WCW), โทเทิลนอนสต็อปแอคเชินเรสต์ลิง(TNA) ได้เข้าสู่หอเกียรติยศทีเอ็นเอเป็นคนแรกในปี 2012 ปี 2014 ได้มาสังกัดอยู่WWE และได้เข้าสู่หอเกียรติยศดับเบิลยูดับเบิลยูอีประจำปี 2016 เป็นคนแรกที่ได้เข้าหอเกียรติยศทั้งWWEและTNA
สติงเป็นแชมป์โลก 14 สมัย (แชมป์โลกเฮฟวี่เวท NWA 2 สมัย ,แชมป์โลก WCW 6 สมัย ,แชมป์โลกอินเตอร์เนชั่นแนล WCW 2 สมัย และ แชมป์โลก TNA 4 สมัย)
สติงสามารถเอาชนะริก แฟลร์ ในการชิงแชมป์โลกเฮฟวี่เวท NWA ได้สำเร็จ ในThe Great American Bash ต่อมาในศึก WCW Monday Nitro (26 มีนาคม 2001) สติงได้เจอกับแฟลร์ โดยเป็นคู่เอกและแมตช์สุดท้ายของ WCW ก่อนที่วินซ์ แม็กแมนจะซื้อกิจการ และสามารถเอาชนะแฟลร์ไปได้ด้วยท่า Scorpion Deathlock หลังแมตช์ได้มากอดแฟลร์ และขอบคุณที่อยู่สมาคมนี้มายาวนานมาก
ปี 2003 สติงได้เซ็นสัญญาปล้ำกับสมาคม TNA โดยมาช่วยโปรโมดสมาคม ต่อมาในวันที่ 18 มิถุนายน 2003 สติงได้จับคู่กับเจฟ จาเรต เจอกับเอเจ สไตส์ และเอกซ์ แพ็ก และสามารถเอาชนะไปได้ ต่อมาในวันที่ 5 พฤศจิกายน 2003 สติง ได้กลับมาที่ TNA อีกครั้งและได้ชิงแชมป์โลก NWA มาจาก เจฟ จาเรต ได้สำเร็จในแมทช์การปล้ำไมีมีกฎกติกา ต่อมาในวันที่ 12 พฤศจิกายน 2003 สติงได้จับคู่กับ เอ.เจ. เจอกับ จาเรต และเล็ค ลูเกอร์ และสามารถเอาชนะไปได้ ต่อมาในวันที่ 17 ธันวาคม 2003 สติงได้เจอกับจาเรต โดยแมตช์นี้ไม่มีการชิงแชมป์โลก NWA และสามารถเอาชนะไปได้
ใน Impact! (24 กุมภาพันธ์ 2011) สติงได้กลับมาที่ TNA อีกครั้งและคว้าแชมป์โลก TNA มาจาก เจฟฟ์ ฮาร์ดี ได้สำเร็จ ต่อมาในศึก ล็อกดาวน์ (2011) สติงได้ป้องกันแชมป์โลก TNA กับร็อบ แวน แดม และมิสเตอร์แอนเดอร์สัน แต่สุดท้ายก็สามารถป้องกันแชมป์ได้สำเร็จ ต่อมาสติงจะต้องป้องกันแชมป์โลก TNA กับร็อบ แวน แดม ในศึก แซซริฟฟิค (2011) แต่ก็สามารถป้องกันแชมป์เอาไว้ได้ แต่ต่อมาได้เสียแชมป์ให้กับแอนเดอร์สัน ในสแลมไมเวอร์เซรี่ IX
ผ่านมาอีกไม่กี่สัปดาห์ถัดไปสติงได้ปรากฏตัวขึ้นแบบบ้าคลั่งมากขึ้นคล้ายกันในลักษณะและรูปแบบในการวาดภาพของHeath Ledger ในรูปของโจ๊กเกอร์ จากภาพยนตร์เรื่อง The Dark Knight ได้ไปทำร้ายฮัลค์ โฮแกน และเอริก บิสชอฟฟ์ ต่อมาสติงสามารถคว้าแชมป์โลก TNA กลับคืนมาได้เป็นสมัยที่4 ใน Impact Wrestling (14 กรกฎาคม 2011) ก่อนเสียแชมป์ให้กับเคิร์ต แองเกิล ในฮาร์ทคอร์ จัสติค (2011) จากการที่แองเกิลใช้เก้าอี้ที่โฮแกนนำมาตีใส่ ต่อมาใน Impact Wrestling (18 สิงหาคม 2011) สติงได้มาพูดเรื่องเกี่ยวกับคู่แข่งเก่าแก่คือ ริก แฟลร์ ตั้งแต่สมัยอยู่สมาคมดับเบิลยูซีดับเบิลยู(WCW) และทำเขากลับมาที่ TNA และท้าทายให้เจอกัน ต่อมาในบาวด์ฟอร์กลอรี (2011) สติงได้เปิดศึกกับโฮแกน หลังจากที่ก่อนนี้เคยมีเรื่องกันตั้งแต่สมัยอยู่สมาคม WCW และสมาคมเอาชนะไปได้
ใน Impact Wrestling (9 กุมภาพันธ์ 2012) สติงได้จับคู่กับเจฟฟ์ ฮาร์ดี เจอกับแชมป์โลก TNA บ๊อบบี้ รู๊ด และบูลลี เรย์ และสามารถเอาชนะไปได้ ต่อมาใน Victory Road (2012) สติง ได้เจอกับ บ๊อบบี้ รู๊ด ในแมทช์การปล้ำไม่มีกฎกติกา และสามารถเอาชนะไปได้ ในปี 2012 สติง ได้รับการบรรจุเข้าสู้หอเกียรติยศทีเอ็นเอ
สติงได้เซ็นสัญญากับสมาคม ดับเบิลยูดับเบิลยูอี และมาปรากฏตัวใน WWE ผ่าน ดับเบิลยูดับเบิลยูอี เน็ตเวิร์ค โดยมาพูดเกี่ยวกับการจากไปของ ดิ อัลติเมท วอร์ริเออร์
ในเซอร์ไวเวอร์ซีรีส์ (2014) (23 พฤศจิกายน 2014) สติงได้มาปรากฏตัวในฐานะแขกรับเชิญโดยมาเล่นงานทริปเปิลเอช และมาช่วยทีมซีนา จนสามารถเอาชนะทีมออธอริตี ในแมตช์อิลิมิเนชั่น แท็กทีม ทำให้ทริปเปิลเอชแค้นมาก ในรอว์ (19 มกราคม 2015) สติงได้มาปรากฏตัวในรอว์ครั้งแรกโดยมาก่อกวนพวกออธอริตี และมาช่วยจอห์น ซีนา เอาชนะในแมตช์แฮนดิแคป 3 รุม 1 ทำให้ ดอล์ฟ ซิกก์เลอร์, อีริก โรแวน และไรแบ็ก กลับมาทำงานอีกครั้งหลังจากถูกออธอริตีไล่ออกเมื่อ 2 สัปดาห์ที่แล้ว
ในเรสเซิลเมเนีย ครั้งที่ 31 สติงได้มีแมตช์เจอกับทริปเปิลเอช เป็นเรสเซิลเมเนียครั้งแรก และเป็นแมตช์แรกของเขาใน WWE แต่สติงก็เป็นฝ่ายพ่ายแพ้ไป ในคืนต่อมาหลังจากจบรอว์ (30 มีนาคม 2015) มี post-show segment สั้นๆถ่ายทอดสดทาง WWE Network ซึ่งสติงออกมาปรากฏตัวให้เรเน ยังสัมภาษณ์บนเวที โดยพูดถึงเรสเซิลเมเนีย 31 ซึ่งเขาได้เจอกับทริปเปิลเอช ถึงแม้ว่าเขาจะพ่ายแพ้ แต่ในที่สุดเขาสามารถพูดได้แล้วว่าเขาได้มีส่วนร่วมกับเรสเซิลเมเนีย เรเนถามถึงอนาคของสติงใน WWE ว่าจะเป็นอย่างไรต่อไป (แฟนๆพากันตะโกนอันเดอร์เทเกอร์) สติงตอบว่าเขาไม่รู้เหมือนกันว่าอนาคตจะเป็นอย่างไร เขาไม่รู้ เขาไม่รู้จริงๆ แต่เมื่อไหร่ที่ WWE มอบโอกาสให้กับเขา ไม่ว่าอะไรก็ตาม เขาจะคว้ามันไว้ ทันใดนั้นโบ ดัลลัสออกมาขัดจังหวะ เลยโดน Scorpion Death Drop
ในรอว์ 24 สิงหาคม 2015 สติงได้กลับมา และเล่นงานเซท โรลลินส์ ก่อนจะประกาศขอท้าชิงแชมป์โลกเฮฟวี่เวท WWE กับโรลลินส์ ในไนท์ออฟแชมเปียนส์ (2015) ในรอว์ (14 กันยายน 2015) สติงมีแมตช์แรกของเขาในรอว์ เจอกับบิ๊กโชว์ สู้กันได้แป๊บเดียว โรลลินส์ก็ออกมาช่วยบิ๊กโชว์ รุมกระทืบสติง จอห์น ซีนาวิ่งออกมาช่วยสติงไล่อัดโรลลินส์กับบิ๊กโชว์จนตกเวทีไป ทริปเปิลเอช เลยสั่งให้เป็นแมตช์แท็กทีมสติงจับคู่กับซีนา เจอกับโรลลินส์ กับบิ๊กโชว์ สุดท้ายสติงใช้ท่า Scorpion Death Drop เล่นงานโรลลินส์จากนั้นสติงก็ต่อด้วย Scorpion Deadlock จนโรลลินส์ตบพื้นยอมแพ้ไป ทำให้สติงกับซีนาเป็นฝ่ายชนะ ในไนท์ออฟแชมเปียนส์ สติงไม่สามารถคว้าแชมป์โลกมาได้ ระหว่างแมตช์สติงได้รับบาดเจ็บที่ต้นคอ และอาการค่อนข้างจะรุนแรงด้วย
วันที่ 11 มกราคม 2016 ในรอว์ WWE ได้ประกาศว่า สติงได้เข้าสู่หอเกียรติยศดับเบิลยูดับเบิลยูอี เป็นคนแรกในปี 2016 และในช่วงระหว่างการกล่าวคำพูดหลังจากรับรางวัล สติงก็ประกาศรีไทร์ ถือเป็นการอำลาสังเวียนผืนผ้าใบอย่างเป็นทางการ ในวันที่ 2 เมษายน 2016 ในปี 2020 หลังจากที่หมดสัญญากับ WWE สติงได้เซ็นสัญญากับ AEW
ปาร์ก จิน-ยอง
AH1
เขตมิสซังอุดรธานี
เขตมิสซังอุดรธานี ชาวคาทอลิกเรียกว่าสังฆมณฑลอุดรธานี เป็นมุขมณฑลโรมันคาทอลิกในประเทศไทย ครอบคลุมพื้นที่เขตปกครอง 8 จังหวัดในภาคตะวันออกเฉียงเหนือ ได้แก่ จังหวัดอุดรธานี จังหวัดขอนแก่น จังหวัดเลย จังหวัดหนองคาย จังหวัดหนองบัวลำภู จังหวัดบึงกาฬ มุขนายกมิสซังองค์ปัจจุบันคือ พระคุณเจ้ายอแซฟ ลือชัย ธาตุวิสัย
สำนักมิสซังคาทอลิกอุดรธานี ตั้งอยู่ที่ 129/18 ม.1 ถ.นิตโย ต.หมากแข้ง อ.เมือง จ.อุดรธานี 41000
เริ่มแรกมิสซังอุดรธานีสถานะเป็นเขตหัวหน้าจากสันตะสำนัก ต่อมามิสซังจึงได้ยกสถานะขึ้นเป็นมุขมณฑลโดยมีมุขนายกประจำมุขมณฑลเป็นประมุขมิสซัง
สถิติมิสซังโรมันคาทอลิกอุดรธานี มีดังนี้
บุษกร วงศ์พัวพัน
พระอาจารย์มิตซูโอะ คเวสโก
Masked rider den-o
Masked rider new den-o
Kamen Rider Yuuki
Kamen Rider Nega Den-O
คณะซาเลเซียน
Kamen Rider Den-O
Kamen Rider Kiva
ท่าอากาศยานนานาชาติสุราษฎร์ธานี
ท่าอากาศยานนานาชาติสุราษฎร์ธานี ตั้งอยู่ในตำบลหัวเตย อำเภอพุนพิน จังหวัดสุราษฎร์ธานี ห่างจากบ้านดอนประมาณ 26 กิโลเมตร โดยใช้พื้นที่ร่วมกับกองทัพอากาศ (กองบิน 7 สุราษฎร์ธานี) ซึ่งเป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศท่าอากาศยานศุลกากรเมื่อวันที่ 1 กันยายน พ.ศ. 2534
ท่าอากาศยานเดิมที่บ้านดอนนก.
ท่าอากาศยานสุราษฎร์ธานีเดิมนั้นตั้งอยู่ที่บ้านดอนนก ตำบลมะขามเตี้ย อำเภอเมือง จังหวัดสุราษฎร์ธานี มีระยะทางห่างจากตัวเมืองประมาณ 3 กิโลเมตร โดยมีกรมการขนส่ง เป็นเจ้าของกรรมสิทธิ์ที่ดิน โดยมีทางวิ่งขนาดกว้าง 60 เมตร ยาว 800 เมตร ผิวพื้นลูกรัง ต่อมากองทัพอากาศได้ขอปรับปรุงท่าอากาศยานแห่งนี้เพื่อใช้ในกิจการกองทัพอากาศด้วย โดยปรับปรุงเป็นขนาด 60 X 1,000 เมตร สามารถรับน้ำหนักได้เพียงเครื่องบินเล็ก แบบดักลาส ดีซี-3
ในปี พ.ศ. 2514 กรมการบินพาณิชย์ (กรมท่าอากาศยานในปัจจุบัน) ได้พิจารณาเห็นว่าเมื่อบริษัท เดินอากาศไทย จำกัดได้เปลี่ยนเครื่องบินเป็นแบบ แอฟโร่ 748 จึงควรที่จะได้ปรับปรุงท่าอากาศยานสุราษฎร์ธานีให้สามารถรับเครื่องบินแบบนี้ได้ เพื่อจะได้เปิดบริการการขนส่งทางอากาศในจังหวัดต่อไป
หลังจากนั้น กรมการบินพาณิชย์ (กรมท่าอากาศยาน) ได้ว่าจ้าง บริษัท วิศวกรไทย จำกัด ซึ่งเป็นบริษัทวิศวกรที่ปรึกษา ทำการสำรวจศึกษาและพิจารณาเลือกบริเวณจุดที่ตั้งท่าอากาศยานใหม่ที่เหมาะสม เนื่องจากท่าอากาศยานเดิมอยู่ในเขตชุมชนกลางเมือง รวมทั้งการออกแบบเพื่อการก่อสร้างท่าอากาศยานสุราษฎร์ธานี หากสามารถทำได้ท่าอากาศยานที่จะก่อสร้างใหม่ควรจะอยู่ในจุดที่ตั้งที่สามารถจะให้บริการแก่ประชาชนในจังหวัดสุราษฎร์ธานีและจังหวัดนครศรีธรรมราชได้โดยสะดวกทั้งสองจังหวัด และให้สามารถรองรับเครื่องบินไอพ่นขนาดกลาง ซึ่งบริษัท เดินอากาศไทย จำกัดมีแผนที่จะนำมาใช้ด้วย
จากผลการสำรวจศึกษาของบริษัทวิศวกรที่ปรึกษา ได้พิจารณาเลือกบริเวณจุดที่ตั้งท่าอากาศยานทั้งหมดรวม 6 แห่ง ปรากฏว่ามีเพียง 3 แห่ง ที่สมควรจะเลือกเป็นที่ก่อสร้างท่าอากาศยาน ส่วนบริเวณเขตติดต่อระหว่าง 2 จังหวัดไม่มีที่เหมาะสมจะใช้เป็นที่ก่อสร้างท่าอากาศยานได้ ในจำนวนนี้ 2 แห่ง อยู่ในเขตจังหวัดสุราษฎร์ธานีและอีกแห่งหนึ่งอยู่ในเขตจังหวัดนครศรีธรรมราช คือ
จากการเปรียบเทียบข้อได้เปรียบเสียเปรียบจุดต่างๆ สำหรับเลือกเป็นที่ก่อสร้างท่าอากาศยาน โดยได้พิจารณาถึงในด้านวิศวกรรมการก่อสร้างท่าอากาศยาน ด้านเศรษฐกิจและสภาวะแวดล้อมแล้ว เห็นว่าบริเวณที่จะใช้เป็นที่ก่อสร้างท่าอากาศยานพาณิชย์ของจังหวัดสุราษฎร์ธานี คือ บริเวณบ้านม่วงเรียง ตำบลหัวเตย อำเภอพุนพิน เป็นที่เหมาะสมที่สุด กล่าวคือ เป็นท่าอากาศยานเดิมของกองทัพอากาศ ซึ่งสร้างไว้เมื่อสงครามโลกครั้งที่สองและได้เลิกใช้ไป มีเนื้อที่ประมาณ 3,026 ไร่ จะต้องจัดหาที่เพิ่มเติมอีกไม่มากนัก ราคาที่ดินก็ไม่สูงเกินไป บริเวณโดยรอบไม่มีสิ่งกีดขวางหรืออุปสรรคต่อการขึ้นลงของเครื่องบินและการติดตั้งเครื่องช่วยในการเดินอากาศ สภาพพื้นดินเหมาะสมที่จะใช้เป็นที่ก่อสร้างท่าอากาศยาน และลงทุนต่ำกว่าแห่งอื่นๆ นอกจากนั้น ยังสามารถจะขยายท่าอากาศยานนี้ออกไปในอนาคตได้ง่าย
ท่าอากาศยานในพื้นที่ปัจจุบัน.
กรมการบินพาณิชย์ (กรมท่าอากาศยานในปัจจุบัน) จึงได้เห็นชอบในการเลือกจุดที่ตั้งท่าอากาศยานที่ ตำบลหัวเตย และให้บริษัทที่ปรึกษาออกแบบรายละเอียดสำหรับการก่อสร้าง พร้อมทั้งได้เสนอโครงการก่อสร้างท่าอากาศยานสุราษฎร์ธานีนี้ไว้ในแผนพัฒนาเศรษฐกิจและสังคมแห่งชาติระยะที่ 3 (พ.ศ. 2515 - 2519) ซึ่งสำนักงานคณะกรรมการพัฒนาเศรษฐกิจและสังคมแห่งชาติได้พิจารณาและเห็นว่า ควรจะศึกษาความเหมาะสมในด้านเศรษฐกิจและความต้องการใช้ท่าอากาศยานของจังหวัดนี้และจังหวัดใกล้เคียงให้รอบคอบอีกครั้งหนึ่ง ในปี พ.ศ. 2516 คณะรัฐมนตรีได้มีมติให้ระงับโครงการพัฒนาท่าอากาศยานสุราษฎร์ธานีไว้ก่อน โดยนำงบประมาณตามโครงการนี้ไปดำเนินการที่ท่าอากาศยานภูเก็ตแทน
ในปี พ.ศ. 2518 ราษฎรจังหวัดสุราษฎร์ธานี ได้ร้องขอให้รัฐบาลพิจารณาปรับปรุงท่าอากาศยานเพื่อเปิดการบินพาณิชย์ในจังหวัดสุราษฎร์ธานีโดยด่วน กรมการบินพาณิชย์ (กรมท่าอากาศยาน) จึงได้ศึกษาข้อมูลต่างๆ เห็นว่าควรจะก่อสร้างท่าอากาศยานสำหรับจังหวัดสุราษฎร์ธานีขึ้น เพื่อให้บริการประชาชนและใช้เป็นท่าอากาศยานสำรองของท่าอากาศยานหาดใหญ่และภูเก็ต สำหรับเครื่องบินสายภายในประเทศเพื่อให้สอดคล้องกับแผนพัฒนาจังหวัดด้วย ทั้งจะช่วยส่งเสริมเศรษฐกิจและการท่องเที่ยวของจังหวัดสุราษฎร์ธานี เนื่องจากจังหวัดมีความมั่นคงทางเศรษฐกิจ ผลผลิตต่างๆ ของจังหวัดมีมาก ไม่ว่าจะเป็น ด้านการเกษตร การประมง ป่าไม้ เหมืองแร่ ฯลฯ ซึ่งเป็นที่ต้องการของตลาด ด้านการคมนาคมมีประชาชนทั้งในประเทศและชาวต่างประเทศเริ่มเดินทางไปทัศนาจรที่จังหวัดสุราษฎร์ธานีเป็นจำนวนมากขึ้น นอกจากนี้กระทรวงกลาโหมก็มีความประสงค์ที่จะปรับปรุงสนามบินม่วงเรียง ที่ตำบลหัวเตย เพื่อใช้เป็นที่ตั้ง กองบินในภาคใต้ ของกองทัพอากาศ กรมการบินพาณิชย์ (กรมท่าอากาศยาน)จึงเห็นว่าหากก่อสร้างท่าอากาศยานที่สามารถใช้ร่วมกันระหว่างกิจการบินพาณิชย์และกิจการทหารด้วยแล้ว ก็จะเป็นการประหยัดงบประมาณได้มาก ดังนั้นจึงได้ตกลงเลือกสถานที่ก่อสร้างท่าอากาศยานของจังหวัดสุราษฎร์ธานี ที่ตำบลหัวเตย อำเภอพุนพิน ซึ่งมีระยะทางห่างจากตัวอำเภอเมืองประมาณ 26 กิโลเมตร
กรมการบินพาณิชย์ (กรมท่าอากาศยาน) ได้ปรับปรุงแก้ไขแบบก่อสร้าง ซึ่งบริษัทที่ปรึกษาได้จัดทำไว้เดิมให้เหมาะสมกับสภาพการใช้งาน และได้เสนอโครงการนี้ไว้ในแผนพัฒนาเศรษฐกิจและสังคมแห่งชาติระยะที่ 4 (พ.ศ. 2520 -2524) ซึ่งต่อมาคณะรัฐมนตรีได้อนุมัติโครงการพัฒนาท่าอากาศยานสุราษฎร์ธานี ให้กรมการบินพานิชย์ (กรมท่าอากาศยาน) ดำเนินการในเดือนกรกฎาคม 2521 โดยเป็นการก่อสร้างทางวิ่งขนาดกว้าง 45 เมตร และยาว 2,500 เมตร พร้อมอาคารผู้โดยสารและหอบังคับการบิน
ต่อมาท่าอากาศยานสุราษฎร์ธานี ได้เปิดทำการและเปิดเที่ยวบินปฐมฤกษ์เมื่อวันที่ 15 เมษายน พ.ศ. 2524 ระยะแรกเปิดทำการบินเส้นทางระหว่าง กรุงเทพฯ – สุราษฎร์ธานี – หาดใหญ่ - สุราษฎร์ธานี – กรุงเทพฯ และเส้นทาง กรุงเทพฯ – สุราษฎร์ธานี – ภูเก็ต – สุราษฎร์ธานี – กรุงเทพฯ สัปดาห์ละ 4 วัน ด้วยเครื่องบินแบบ แอฟโร่ 748 และ โบอิง 737 ต่อมาได้มีการเพิ่มเที่ยวบินที่มีความจุมากขึ้น ตามจำนวนผู้โดยสารและสินค้า ซึ่งมีอัตราการเจริญเติบโตโดยเฉลี่ยประมาณ 8% ต่อปี
ต่อมากรมท่าอากาศยานได้ประกาศให้ท่าอากาศยานสุราษฎร์ธานีเป็นท่าอากาศยานศุลกากรตั้งแต่เมื่อวันที่ 1 กันยายน พ.ศ. 2534 และระหว่างปี พ.ศ. 2534 – พ.ศ. 2539 มีเที่ยวบินเช่าเหมาจากประเทศเยอรมนี สิงคโปร์ จีน และเกาหลี นำนักท่องเที่ยวมายังจังหวัดสุราษฎร์ธานี เป็นผลให้ธุรกิจท่องเที่ยวของจังหวัดคึกคักมากขึ้นอย่างไม่เคยมีมาก่อน จนในปี พ.ศ. 2539 กรมการบินพาณิชย์ (กรมท่าอากาศยาน) ได้ต่อเติมความยาวทางวิ่งเพิ่มอีก 500 เมตร พร้อมเสริมผิวทางวิ่ง ทางขับขยายลานจอดอากาศยาน ติดตั้งเครื่องช่วยการเดินอากาศและระบบไฟฟ้าสนามบินเพิ่มเติม ทำให้มีความยาวทางวิ่งรวม 3,000 เมตร สามารถรองรับอากาศยานพานิชย์แบบเครื่องยนต์ไอพ่นขนาดกลางซึ่งมีความจุประมาณ 300 ที่นั่งได้ รวมทั้งสามารถให้บริการอากาศยานทางทหารได้อย่างปลอดภัย
ในปี พ.ศ. 2564 กรมท่าอากาศยานมีแผนพัฒนาท่าอากาศยานสุราษฎร์ธานี ที่ได้รับงบประมาณในปี 63-66 ดังนี้
ทางวิ่ง (รันเวย์) และทางขับ (แท็กซี่เวย์).
ทางวิ่งของท่าอากาศยานนานาชาติสุราษฎร์ธานีมี 1 เส้น พื้นผิวแอสฟัลติกคอนกรีต (asphaltic-concrete) ความกว้าง 45 เมตร และมีความยาว 3,000 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 75 เมตร โดยการบินพลเรือนกับการบินทหารใช้ทางวิ่งร่วมกัน
ท่าอากาศยานนานาชาติสุราษฎร์ธานีมีทางขับสู่ลานจอด 2 เส้น โดยมีความกว้างเส้นละ 25 เมตร และมีความยาวเส้นละ 275 เมตร โดยอีก 8 เส้นเป็นทางขับฝั่งกองทัพอากาศ
แผนการพัฒนาท่าอากาศยาน.
ปลายปี พ.ศ. 2563 กรมท่าอากาศยานมีแผนที่จะก่อสร้างศูนย์ขนส่งผู้โดยสาร และปรับปรุงลานจอดรถยนต์ภายในท่าอากาศยานต่างๆ ตามนโยบายของรัฐมนตรีว่าการกระทรวงคมนาคมที่ต้องการให้เชื่อมต่อการเดินทางจากทางอากาศไปทางบกแบบไร้รอยต่อ โดยในปี พ.ศ. 2564 ได้มีแผนนำร่องก่อสร้างก่อนที่ท่าอากาศยาน 2 แห่ง ได้แก่ท่าอากาศยานนานาชาติสุราษฎร์ธานี และท่าอากาศยานนานาชาติอุบลราชธานี
การเดินทางสู่ท่าอากาศยาน.
ท่าอากาศยานนานาชาติสุราษฎร์ธานี ตั้งอยู่ห่างจากศาลากลางจังหวัดสุราษฎร์ธานีประมาณ 30 กิโลเมตร โดยตั้งอยู่ห่างจากทางหลวงแผ่นดินหมายเลข 41 เข้าไปประมาณ 2 กิโลเมตร และมีลานจอดรถความจุประมาณ 550 คัน
Leverage ทีมยอดจารชน ปล้นเหนือเมฆ